***დანართი***

**ახალი კორონავირუსის (COVID -19) შესაძლო გავრცელების აღკვეთის მიზნით ერთიანი ღონისძიებები**

**1.** სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრის (შემდგომში-ცენტრი) შენობების (ადმინისტრაციული შენობა, ლუგარის საზოგადოებრივი ჯანდაცვის კვლევითი ცენტრი, საწყობი, რეგიონული სამსახურები) შესასვლელებში განთავსებული უნდა იყოს დეზობარიერები, გაჯერებული შესაბამისი სადეზინფექციო სითხით.

**2.** ცენტრის შენობების შესასვლელებში თანამშრომლებისა და სხვა პირებისთვის ყოველდღიურად უნდა განხორციელდეს თერმოსკრინინგი.

**3**. ცენტრის შენობების შესასვლელებში და საერთო სარგებლობის სხვა სივრცეებში განთავსებული უნდა იყოს ხელის სადეზინფექციო საშუალებები.

**4**. საერთო სარგებლობის სივრცეებში (ლიფტი, დერეფანი) სავალდებულოა ნიღბის ტარება.

**5**. სველი წერტილების დასუფთავებისა და ხშირად შეხებადი ზედაპირების დასუფთავება უნდა განხორციელდეს ინტენსიურად. ამასთანავე სველ წერტილებში სავალდებულოა თხევადი საპნისა და ხელის გასამშრალებელი ერთჯერადი ხელსახოცებით უზრუნველყოფა.

**6**. დახურულ სივრცეებში უნდა ხდებოდეს ბუნებრივი ვენტილაცია. ხელოვნური ვენტილაციის არსებობის შემთხვევაში, უნდა ხდებოდეს გარე სივრციდან ჰაერის შემოტანა გაზრდილი კონცენტრაციით, ცირკულაციითა და გარეთ გატანით, ასევე უნდა ხორციელდებოდეს საინჟინრო კონტროლი მის გამართულ მუშაობაზე.

**7**. საერთო სარგებლობის სივრცეებში უნდა გამოიკრას ინფორმაცია COVID-19- თან დაკავშირებით, ხოლო სველ წერტილებში - ხელის დაბანის ინსტრუქციები. დამლაგებელი მიზანშეწონილია აღჭურვილი იყოს ინდივიდუალური დაცვის საშუალებებით.

**8.** ლიფტებში ერთდოულად დაიშვება არაუმეტეს სამი პირისა (აღნიშნული რეკომენდაცია უნდა გამოიკრას ლიფტებთან თვალსაჩინოდ).

**9.** ცენტრში დასაქმებულები არ უნდა გამოცხადნენ სამსახურში ცხელების და/ან რესპირატორული ინფექციის ნიშნების დაფიქსირების შემთხვევაში. მიზეზის გარკვევამდე, აღნიშნულმა პირმა სამსახურში გამოუცხადებლობის შესახებ ინფორმაცია უნდა მიაწოდოს ცენტრის შესაბამისი სტრუქტურული ერთეულის ხელმძღვანელს, რომელიც ვალდებულია ეს ინფორმაცია დაუყოვნებლივ აცნობოს ცენტრის ადმინისტრაციული დეპარტამენტის უფროსს კონსტანტინე ოჩიგავას (ტელეფონი: 577 581 488, ელფოსტა: k.ochigava@ncdc.ge) და ადამიანური რესურსების მართვის და პროფესიული განვითარების სამმართველოს უფროსის მოვალეობის შემსრულებელს  თამარ ჟვანიას (ტელეფონი: 599 251 525, ელფოსტა:  t.zhvania@ncdc.ge).

**10**. ცენტრის სტრუქტურული ერთეულების ხელმძღვანელებმა შესაძლოა საჭიროებისამებრ განსაზღვრონ დაქვემდებარებულ სტრუქტურულ ერთეულებში დასაქმებულთა მუშაობის დისტანციური განრიგი და ამის შესახებ გონივრულ დროში აცნობონ ცენტრის ადმინისტრაციული დეპარტამენტის უფროსს კონსტანტინე ოჩიგავას (ტელეფონი: 577 581 488, ელფოსტა: k.ochigava@ncdc.ge) და ადამიანური რესურსების მართვის და პროფესიული განვითარების სამმართველოს უფროსის მოვალეობის შემსრულებელს თამარ ჟვანიას (ტელეფონი: 599 251 525, ელფოსტა:  t.zhvania@ncdc.ge).

**11**. ცენტრში მაქსიმალურად უნდა შეიზღუდოს:

**ა)** სამუშაო შეხვედრები ადგილზე 10-ზე მეტი პირის მონაწილეობით. შეხვედრის გამართვისას, დაცული უნდა იყოს დამსწრეთა შორის დისტანცია (არანაკლებ 1,5 - 2 მეტრი) და ამასთან, ყველა პირს უნდა ეკეთოს პირბადე. მიზანშეწონილია შეხვედრების მაქსიმალურად დისტანციურ რეჟიმში ჩატარება;

**ბ)** ტრენინგები გარდა გადაუდებელი აუცილებლობით გამოწვეული გამონაკლისებისა;

**გ)** ნებისმიერი საჯარო ღონისძიებების ორგანიზება გარეშე პირთა მონაწილეობით.

**12**. საერთო სარგებლობის სივრცეებში განთავსებული უნდა იყოს შესაბამისი კონტეინერი სხვადასხვა ნარჩენებისთვის.

**13.** ცენტრის ყველა შენობაში (ადმინისტრაციული, სასაწყობე, ლაბორატორიული, რეგიონული სამსახურების) უნდა აიკრძალოს უცხო პირთა დაშვება, გარდა აუცილებელი/გადაუდებელი საჭიროებისა.

**14.** აუცილებელი/გადაუდებელი საჭიროების შემთხვევაში, ვიზიტორის/სტუმარის დაშვების ნებართვის („საშვის“ დაშვება) უფლება აქვს:

**ა)** ცენტრის გენერალურ დირექტორს;

**ბ)** გენერალური დირექტორის მოადგილეს მეცნიერების დარგში;

**გ)** გადამდები დაავადებების დეპარტამენტის უფროსს;

**დ)** ადმინისტრაციული დეპარტამენტის უფროსს;

**ე)** რეგიონული სამსახურის ხელმძღვანელს (შესაბამის სამოქმედო ტერიტორიაზე).

**17.** აუცილებელი/გადაუდებელი საჭიროების შემთხვევაში, ცენტრის ყველა ვიზიტორი/სტუმარი ვალდებულია შესვლისთანავე დაიმუშაოს ხელები სპეციალური სადეზინფექციო საშუალებით (სადეზინფექციო საშუალებები განთავსებულიუნდა იყოს შენობის შესასვლელეში) და ეკეთოს პირბადე შენობაში ყოფნის მთელ პერიოდში.

**18.** შენობის შესასვლელში დასაშვებია არაუმეტეს 5 პირის ერთდროულად ყოფნა (გარდა განსაკუთრებული აუცილებლობის შემთხვევისა), მხოლოდ პირადი დაცვის საშუალებების გამოყენებით და დისტანციის (1,5 - 2 მეტრის მანძილი) წესების დაცვით (დისტანცირების სანიმუშოდ უნდა მოეწყოს სპეციალური მანიშნებლები).

**19.** ცენტრში შემოსული ოფიციალური კორესპონდენციისთვის და თანმხლები მასალისთვის, შენობის შესასვლელში უნდა მოეწყოს სპეციალური მაგიდა, საიდანაც კანცელარიის შესაბამისი თანამშრომელი პერიოდულად, სხვა პირებთან კონტაქტის გარეშე, უზრუნველყოფს კორესპონდენციის/მასალის მიღებას, დარეგისტრირებას და სათანადო წესით გადაგზავნას ადრესატებისთვის. ამავე ფოიეში, სათანადო დისტანიის დაცვით ასევე უნდა მოეწყოს მეორე მაგიდა (მხოლოდ ერთი სკამით), განცხადების დასაწერად ან სხვა დოკუმენტის შესავსებად, რომელთა დასრულების შემდგომ, ავტორმა აღნიშნული დოკუმენტები უნდა დატოვოს კორესპონდენციისთვის განკუთვნილ სპეციალურ მაგიდაზე.

**20.** ზოგიერთ განსაკუთრებულ შემთხვევაში, ვიზიტორის/სტუმრის დაშვება საკონსულტაციოდ (მათ შორის სადეზინფექციო მასალის რეგიტრაციის, ნიღბების თაობაზე დასკვნის მომზადების და სხვა მნიშვნელოვანი საკითხები) შესაძლებელია ასევე იმ აუცილებელი პირობით, თუ ცენტრის საამისოდ უფლებამოსილი შესაბამისი თანამშრომელი უშუალოდ უზრუნველყოფს სტუმრის/ვიზიტორის ექსკორტირებას (შენობაში შესვლიდან შენობის დატოვებამდე, დაცვის სამსახურთან კოორდინაციით) მხოლოდ შენობის პირველ სართულზე სპეციალურად გამოყოფილ სივრცეში (პირადი დაცვის საშუალებების გამოყენებით, ფიზიკური დისტანციის და შენობაში ყოფნის სხვა საერთო წესების დაცვით).

**21.** მაქსიმალურად უნდა შეიზღუდოს სამსახურებრივი მივლინებები, გარდა გადაუდებელი შემთხვევებისა, რომელიც ყოველ კონკრეტულ შემთხვევაში უნდა შეთანხმდება ცენტრის გენერალურ დირექტორთან.

**22.** ცენტრის თანამშრომლებს, ცენტრის ავტობუსებით (მათ შორის დაქირავებული სერვისით), მგზავრობისას აუცილებლად უნდა ეკეთოთ პირბადე. პირი, რომელსაც არ ეკეთება პირბადე არ დაიშვება ხსენებულ სატრანსპორტო საშუალებაში.

**23.** ცენტრის თანამშრომლებმა უნდა უზრუნველყონ:

**ა)** ცენტრის შენობებში შესვლისთანავე, ხელების დამუშავება სპეციალური სადეზინფექციო საშუალებით სათანადო ინსტრუქციის დაცვით (სადეზინფექციო საშუალებები განთავსებულია შენობის შესასვლელეში და ასევე, ყველა სართულზე);

**ბ)** შენობაში მყოფ სხვა პირებთან ურთიერთობისას ფიზიკური (1,5 - 2 მეტრის მანძილი) დისტანციის დაცვა;

**გ)** სხვა კოლეგების სამუშაო სივრცეში შესვლისგან თავის შეკავება განსაკუთრებული ფუნქციური საჭიროების და ფიზიკური (1,5 - 2 მეტრის მანძილი) დისტანციის დაცვით;

**დ)** ხელის დაბანისა და დამუშავების რეჟიმის გახშირება;

**ე)** საკუთარი სამუშაო სივრცის (მაგიდა, კომპიუტერი, ტელეფონი) ხშირად დასუფთავება სველი წესით;

**ვ)** საქართველოში ახალი კორონავირუსის (COVID-19) გავრცელების აღკვეთის მიზნით კანონმდებლობით დადგენილი სხვა მოთხოვნების სრულად და უპირობოდ შესრულება.